Beiratkozás

**A hallgatói jogviszony a beiratkozással jön létre. A hallgatói jogviszony fennállása alatt újabb beiratkozásra nincs szükség.**

A felvett személy legkésőbb:

* az adott tanév szeptember 20-ig,
* keresztféléves képzés esetén február 20-ig,
* szakirányú továbbképzésben szeptember 30-ig,
* keresztféléves szakirányú továbbképzésben február 28-ig köteles beiratkozni.

A beiratkozási lap a hallgatói jogviszony létesítésének igazolására szolgáló nyomtatvány, amely tartalmazza a magyar állami (rész)ösztöndíjjal támogatott képzésre besorolt jelentkező esetében a jelentkezőnek a Vhr. 9. melléklete szerinti nyilatkozatát arról, hogy megismerte és vállalja a magyar állami (rész)ösztöndíjjal támogatott képzésnek az Nftv-ben rögzített feltételeit, a Tanulmányi Tájékoztató megismeréséről szóló nyilatkozatát, valamint az adatkezelési nyilatkozatot.

[[1]](#footnote-1)A beiratkozási lap hitelesítője az Oktatási Igazgatóság munkatársa.

Amennyiben a felvett személy a magyar állami (rész)ösztöndíjas képzés feltételeit nem vállalja, önköltséges formában ugyanazon képzésre beiratkozhat.

[[2]](#footnote-2)Az önköltséges képzésre felvett személy a Hallgatói Követelményrendszer, Térítési és juttatási szabályzat szerinti önköltséget fizet. Az önköltséges képzésre felvett személy a beiratkozás előtt köteles az önköltség első részletét befizetni és arról rendelkezni. Amennyiben a hallgató az önköltség első részletének befizetése és arról való rendelkezési kötelezettségeinek nem tesz eleget, nem iratkozhat be, így hallgatói jogviszonyt nem létesíthet.

[[3]](#footnote-3)A önköltséges képzésre beiratkozott hallgatóval hallgatói képzési szerződést kell kötni. A képzési szerződés az egyetem és a hallgató között létrejött, a képzéssel megszerezhető végzettséget és szakképzettséget, a képzésben résztvevő teljesítménye ellenőrzésének, értékelésének módját, a képzés helyét, időtartamát, a képzési díj mértékét (fizetendő díjat, térítéseket a velük járó szolgáltatásokat a fizetési, visszafizetési kötelezettség feltételeit), a hallgató és az egyetem szerződésszegésének következményeit tartalmazza. A képzési szerződést az egyetem részéről a rektor írja alá. A kiadmányt az Egri campuson oktatási igazgató, a többi campuson az oktatási és kutatási főigazgató hitelesítheti. A képzési szerződést két eredeti példányban kell készíteni, amelyből egy példány a hallgatót illeti, a másik a beiratkozási lap melléklete.

[[4]](#footnote-4)[[5]](#footnote-5)A hallgató munkáltatója, amennyiben vállalja a költségtérítés/önköltség fizetését, az egyetemmel a hallgató beiratkozásával és képzési szerződésének megkötésével egyidejűleg az érvényes formanyomtatványon félévente kötelezettségvállalási nyilatkozatot tesz, a TJSZ 36.§ (2) bekezdés b) pontja szerint a regisztrációs időszakot megelőzően számlakérő lapot kell benyújtani a tanulmányi nyilvántartó rendszeren keresztül. A kötelezettségvállalási nyilatkozatot két eredeti példányban kell készíteni, amelyből egy példány a kötelezettségvállaló munkáltatót illeti, egy példányt pedig a TO Neptun és Pénzügyi Irodán kell elhelyezni.

A hallgatói jogviszonyból eredő jogok a beiratkozás napjától gyakorolhatók. A hallgatók jogait és kötelezettségeit a Hallgatói Követelményrendszer tartalmazza.

A beiratkozás elmulasztásának következményei, határidőn túli beiratkozás

Amennyiben a felvett személy az előző paragrafusban meghatározott határidőn belül nem iratkozik be, határidőn túli beiratkozási kérelmet nyújthat be.

A kérelem beadási határideje a beiratkozási határidő napját követő 10. munkanap.

A kérelmet az illetékes dékánnak címezve, a Neptun rendszeren keresztül elektronikusan kell benyújtani.

A határidőn túli beiratkozásért a Hallgatói Követelményrendszer 7. számú mellékletében meghatározott összegű egyéb díjat kell fizetni.

[[6]](#footnote-6)A kérelem tárgyában az illetékes dékán határozatban dönt. A kiadmányt a dékáni hivatal vezetője hitelesítheti.

Ha a felvett személy beiratkozási kötelezettségének az előző paragrafusban előírt határidőre nem tesz eleget, és a késedelmes beiratkozás lehetőségével sem élt, az Egri Campuson a TO vezetője, a Gyöngyösi Károly Róbert Campuson az oktatási iroda vezetője, a Sárospataki Comenius Campuson és a Jászberényi Campuson az oktatási csoportvezetők a Neptun rendszeren keresztül megküldött levélben a mulasztás jogkövetkezményeinek ismertetésével felszólítják, hogy beiratkozási kötelezettségének tegyen eleget.

[[7]](#footnote-7)Ha a felvett személy beiratkozási kötelezettségének felszólítás ellenére sem tesz eleget, az Egri Campuson a TO vezetője, a többi campuson az oktatási irodavezető/csoportvezetők a Neptun rendszeren keresztül megküldött levélben tájékoztatják, hogy hallgatói jogviszonyt ismételt felvételt követően létesíthet.

[[8]](#footnote-8)Különösen indokolt esetben a hallgató kérelmére, az adott tanulmányi félév megkezdését követő 30. napig, de legkésőbb október 14-ig, keresztféléves képzésben március 14-ig a beiratkozási határidőn túl is érvényteleníthető a hallgató beiratkozása. A kérelmet a Neptun rendszeren keresztül kell benyújtani. A kérelem tárgyában az illetékes dékán határozatban dönt. A kiadmányt a dékáni hivatal vezetője hitelesítheti.

Bejelentkezés, tárgyfelvétel

A hallgatói jogviszony fennállása alatt újabb beiratkozásra nincs szükség.

[[9]](#footnote-9)[[10]](#footnote-10)A hallgatónak a félév megkezdése előtt be kell jelentkeznie, nyilatkozni kell a tanulmányi státuszáról illetve tanegységet kell felvennie a tanulmányi nyilvántartó rendszerben az adott félévre. Nem jelentkezhet be, tanegységet nem vehet fel az a hallgató, aki a lejárt fizetési kötelezettségeit nem egyenlítette ki, vagy adatszolgáltatási kötelezettségének kétszeri írásbeli felszólítás után nem tett eleget.

[[11]](#footnote-11)A hallgatónak legkésőbb a regisztrációs időszak utolsó napjáig – az előtanulmányi kötelezettségekre, valamint a foglalkozásokon való részvételre vonatkozó szabályok betartásával – a Neptun rendszerben fel kell vennie a tanszékek által az adott félévre meghirdetett tanegységek közül azokat, amelyeket a félév során teljesíteni kíván.

Az oktató minden oktatási időszak kezdete előtt, legkésőbb a regisztrációs időszak első napján elektronikus úton is tájékoztatja a hallgatót az adott félévben meghirdetett tanegységek teljesítésének részletes követelményeiről.

Egy tanegység felvételére térítésmentesen legfeljebb két alkalommal van lehetőség a tanulmányok során.

Harmadik vagy további felvétel esetén a hallgató a Hallgatói Követelményrendszer 7. számú melléklete szerinti díjat köteles fizetni.

[[12]](#footnote-12)Tanegység felvételére az előzetes és végleges tárgyfelvételi időszakban van lehetőség. Az előzetes tárgyfelvétel során a hallgató a Neptun rendszerben felveszi a következő félévben teljesíteni kívánt tanegységeket. A hallgató a tárgyfelvétel véglegesítési időszakban a felvett tárgyak listáját módosíthatja.

[[13]](#footnote-13)Amennyiben a hallgató a tárgyfelvétel véglegesítési időszakának első napjáig fennálló fizetési kötelezettségét nem teljesíti, az Egri Campuson a TO vezetője, a Gyöngyösi Károly Róbert Campuson az oktatási iroda vezetője, a Jászberényi és a Sárospataki Comenius Campuson az oktatási csoportok vezetői törlik az adott félévre felvett tanegységeit. Ez esetben a hallgató hallgatói jogviszonyát az adott félévben hivatalból – amennyiben a két egybefüggő passzív félév lehetőségét nem merítette ki -szüneteltetni kell (kivéve 26.§ (8) bekezdés esetében).

[[14]](#footnote-14).

[[15]](#footnote-15)Az Egri Campuson az Oktatási Igazgatóság Tanulmányi és Oktatásszervezés Osztálya, a Gyöngyösi Károly Róbert Campuson az oktatási iroda, a Jászberényi és a Sárospataki Comenius Campuson az oktatási csoport a tanegység felvétel előfeltételeinek szabályosságát ellenőrzi, és a szabálytalanul felvett tanegységeket a Neptun rendszerből törli. Erről az Egri Campuson a TO vezetője, a Gyöngyösi Károly Róbert Campuson az oktatási iroda vezetője, a Jászberényi és a Sárospataki Comenius Campuson az oktatási csoportok vezetői a hallgatót a Neptun rendszeren keresztül értesítik.

Az egymással egyenértékű, párhuzamosan meghirdetett tanegységek közül a Hallgatói Követelményrendszerben meghatározott feltételek mellett a hallgatók választhatnak.

[[16]](#footnote-16)A „csak vizsgára” meghirdetett vizsgakurzusra abban az esetben jelentkezhet a hallgató, ha a korábbi félévek valamelyikében ugyanazon tanegység tanórával meghirdetett kurzusára már bejelentkezett, de nem teljesítette. Gyakorlati jeggyel záruló tanegységet „csak vizsgára” nem lehet felvenni.

Az illetékes intézetigazgató az adott félévre meghirdetett tanegységeket a Neptun rendszerben legkésőbb a regisztrációs időszakot 10 munkanappal megelőzően véglegesíti. A meghirdetésnek tartalmaznia kell a tanegység kódját, nevét, a teljesítés módját, a megszerezhető kreditek mennyiségét, az elméleti/gyakorlati órák heti, illetve félévi óraszámát, az előadó/gyakorlatvezető nevét, az előadás/gyakorlat helyét, pontos idejét, az esetleges tömbösítést.

A mesterképzésbe való felvétel feltételéül meghatározott, a felvételi döntés idején még hiányzó krediteket – amennyiben erre a szak képzési és kimeneti követelménye lehetőséget biztosít – a mesterfokozat megszerzésére irányuló képzéssel párhuzamosan, a beiratkozástól számított két féléven belül köteles teljesíteni a hallgató.

[[17]](#footnote-17)A végleges tárgyfelvételi időszak lejártát követően hallgató kérelemre további tanegységet vehet fel, tanegységet törölhet.

[[18]](#footnote-18)A kérelmet a regisztrációs időszakot követő három hétben lehet a Neptun rendszeren keresztül beadni.

[[19]](#footnote-19)A tanegység törlésért, illetve felvételért a Hallgatói Követelményrendszer 7. számú mellékletében meghatározott összegű térítési díjat kell fizetni. Amennyiben a tanegység-felvételt, illetve törlést nem a hallgatónak felróható okból kell elvégezni, a hallgató nem kötelezhető a térítési díj megfizetésére. A kreditátvitellel beszámított tanegységek helyett felvett újabb tanegységekért térítési díj szintén nem számolható fel.

A kérelmet az illetékes dékánnak címezve a Neptun rendszeren keresztül, elektronikusan kell benyújtani.

[[20]](#footnote-20)A kérelem tárgyában az illetékes dékán határozathozatal nélkül dönt. A döntés végrehajtásáról dékáni hivatal vezetője intézkedik.

A bejelentkezés, tantárgyfelvétel elmulasztásának következményei, határidőn túli bejelentkezés, a hallgatói jogviszony szünetelése

[[21]](#footnote-21)Amennyiben a hallgató a megadott határidőn belül nem jelentkezik be, határidőn túli bejelentkezési és tantárgyfelvételi kérelmet nyújthat be.

[[22]](#footnote-22)A bejelentkezési kérelem beadási határideje a bejelentkezési határidő napját követő 10. munkanap.

A kérelmet az illetékes dékánnak címezve, a Neptun rendszeren keresztül elektronikusan kell benyújtani.

[[23]](#footnote-23)A határidőn túli bejelentkezésért, tantárgy felvételért a Hallgatói Követelményrendszer 7. számú mellékletében meghatározott összegű térítési díjat kell fizetni.

[[24]](#footnote-24)[[25]](#footnote-25)A kérelem tárgyában az illetékes dékán határozathozatal nélkül dönt.

[[26]](#footnote-26)A hallgató indoklással ellátott írásbeli kérelmére, az adott tanulmányi félév megkezdését követő 30. napig, de legkésőbb október 14-ig, illetve március 14-ig a bejelentkezési határidőn túl is érvényteleníthető a hallgató bejelentkezése.

[[27]](#footnote-27)Ha a hallgató bejelentkezési kötelezettségének határidőre nem tett eleget és tanegységet nem vett fel, és a késedelmes bejelentkezés lehetőségével sem élt, az Egri Campuson a TO vezetője, a Gyöngyösi Károly Róbert Campuson az oktatási iroda vezetője, a Sárospataki Comenius Campuson és a Jászberényi Campuson az oktatási csoportok vezetői a Neptun rendszeren keresztül megküldött levélben a mulasztás jogkövetkezményeinek ismertetésével felszólítják, hogy bejelentkezési kötelezettségének tegyen eleget.

[[28]](#footnote-28)Amennyiben a hallgató a felszólítás ellenére sem jelentkezik be, úgy kell tekinteni, hogy az adott félévben szüneteltetni kívánja hallgatói jogviszonyát az adott képzésen. Ez esetben a hallgató hallgatói jogviszonyát az adott félévben hivatalból szüneteltetni kell (passzív félév).

[[29]](#footnote-29)A szüneteltetésről az Oktatási Igazgatóság határozatot hoz. [[30]](#footnote-30)A kiadmányt az Egri Campuson a TO vezetője, a Gyöngyösi Károly Róbert Campuson az oktatási iroda vezetője, a Jászberényi és a Sárospataki Comenius Campuson az oktatási csoport vezetői hitelesíthetik.

A hallgató kérelmére hallgatói jogviszonyát az adott félévben szüneteltetni kell (passzív félév).

A hallgató több alkalommal is élhet a hallgatói jogviszonyának szüneteltetésével. A kihagyott félévek száma összességében nem haladhatja meg az adott szak képzési és kimeneti követelményében meghatározott képzési idejét. A hallgatói jogviszony egybefüggő szüneteltetésének ideje nem lehet hosszabb, mint két félév.

A kérelem beadási határideje őszi félév esetén legkésőbb október 14., tavaszi félév esetén legkésőbb március 14. napja.

A kérelmet az illetékes dékánnak címezve, a Neptun rendszeren keresztül elektronikusan kell benyújtani.

[[31]](#footnote-31)A szüneteltetésről az Oktatási Igazgatóság határozatot hoz.

A hallgató hallgatói jogviszony szüneteltetésére vonatkozó kérelmét a félév első napját követő egy hónapon belül írásban visszavonhatja, őszi félév esetén legkésőbb október 14-ig, tavaszi félév esetén legkésőbb március 14-ig.

Az előző bekezdésben meghatározott esetben az adott félév aktív félévnek minősül. A kérelem tárgyában az Egri Campuson a TO vezetője, a Gyöngyösi Károly Róbert Campuson az oktatási iroda vezetője, Jászberényi és a Sárospataki Comenius Campuson az oktatási csoport vezetői határozathozatal nélkül döntenek.

[[32]](#footnote-32)[[33]](#footnote-33)A kari TKB a hallgató kérelmére engedélyezheti a hallgatói jogviszony szüneteltetését (passzív félév) két egybefüggő félévnél hosszabb időtartamban is, valamint az első félév teljesítése előtt továbbá a már megkezdett képzési időszak végéig, az adott képzési időszakra vonatkozóan, amennyiben a hallgató a hallgatói jogviszonyból eredő kötelezettségeinek szülés, továbbá baleset, betegség vagy más váratlan ok miatt, önhibáján kívül nem tud eleget tenni.

[[34]](#footnote-34)A kérelem bármikor benyújtható. A kérelemhez a (8) bekezdésben meghatározott fennálló okok valamelyikét igazolni kell.

[[35]](#footnote-35)A kérelmet a kari TKB elnökének címezve, személyesen dékáni hivatalhoz, a Gyöngyösi Károly Róbert Campuson az oktatási irodához, Jászberényi és a Sárospataki Comenius Campuson az oktatási csoporthoz, postán feladott küldemény esetén jelen bekezdés szerint illetékes szervezeti egység címére kell eljuttatni.

[[36]](#footnote-36)A kérelem tárgyában a kari TKB határozatban dönt. A kiadmányt a kari TKB ügyrendjében meghatározott személy hitelesítheti.

A hallgatói jogviszony szünetelésének (passzív félév) további esetei:

ha a hallgatót fegyelmi büntetésként eltiltják a tanulmányok folytatásától;

ha a hallgató a Hallgatói Követelményrendszer, Térítés és juttatási szabályzatban rögzített, az adott félévre vonatkozó fizetési kötelezettségének időben nem tett eleget legkésőbb a regisztrációs időszak első napjáig,

az önkéntes tartalékos katonai tényleges szolgálatteljesítés időtartamára.

1. módosította: a Szenátus 88/2016. (XII.14.) számú határozatával [↑](#footnote-ref-1)
2. módosította a Szenátus 194/2017. (VIII.30.) számú határozatával [↑](#footnote-ref-2)
3. módosította: a Szenátus 88/2016. (XII.14.) számú határozatával [↑](#footnote-ref-3)
4. módosította: a Szenátus 88/2016. (XII.14.) számú határozatával [↑](#footnote-ref-4)
5. módosította a Szenátus a 37/2017. (IV.12.) számú határozatával [↑](#footnote-ref-5)
6. módosította: a Szenátus 88/2016. (XII.14.) számú határozatával [↑](#footnote-ref-6)
7. módosította: a Szenátus 88/2016. (XII.14.) számú határozatával [↑](#footnote-ref-7)
8. módosította a Szenátus 194/2017. (VIII.30.) számú határozatával [↑](#footnote-ref-8)
9. módosította: a Szenátus 88/2016. (XII.14.) számú határozatával [↑](#footnote-ref-9)
10. módosította a Szenátus a 74/2019. (VI.26.) számú határozatával [↑](#footnote-ref-10)
11. módosította: a Szenátus 88/2016. (XII.14.) számú határozatával [↑](#footnote-ref-11)
12. módosította a Szenátus a 27/2018. (XI.21.) számú határozatával [↑](#footnote-ref-12)
13. módosította a Szenátus a 37/2017. (IV.12.) számú határozatával [↑](#footnote-ref-13)
14. módosította: a Szenátus 88/2016. (XII.14.) számú határozatával [↑](#footnote-ref-14)
15. módosította a Szenátus 194/2017. (VIII.30.) számú határozatával [↑](#footnote-ref-15)
16. módosította: a Szenátus 88/2016. (XII.14.) számú határozatával [↑](#footnote-ref-16)
17. módosította a Szenátus a 27/2018. (XI.21.) számú határozatával [↑](#footnote-ref-17)
18. módosította: a Szenátus 88/2016. (XII.14.) számú határozatával [↑](#footnote-ref-18)
19. módosította: a Szenátus 88/2016. (XII.14.) számú határozatával [↑](#footnote-ref-19)
20. módosította: a Szenátus 88/2016. (XII.14.) számú határozatával [↑](#footnote-ref-20)
21. módosította: a Szenátus 88/2016. (XII.14.) számú határozatával [↑](#footnote-ref-21)
22. módosította a Szenátus 194/2017. (VIII.30.) számú határozatával [↑](#footnote-ref-22)
23. módosította: a Szenátus 88/2016. (XII.14.) számú határozatával [↑](#footnote-ref-23)
24. módosította: a Szenátus 88/2016. (XII.14.) számú határozatával [↑](#footnote-ref-24)
25. módosította a Szenátus a 27/2018. (XI.21.) számú határozatával [↑](#footnote-ref-25)
26. módosította a Szenátus a 37/2017. (IV.12.) számú határozatával [↑](#footnote-ref-26)
27. módosította: a Szenátus 88/2016. (XII.14.) számú határozatával [↑](#footnote-ref-27)
28. módosította a Szenátus a 27/2018. (XI.21.) számú határozatával [↑](#footnote-ref-28)
29. módosította: a Szenátus 88/2016. (XII.14.) számú határozatával [↑](#footnote-ref-29)
30. módosította a Szenátus 194/2017. (VIII.30.) számú határozatával [↑](#footnote-ref-30)
31. módosította: a Szenátus 88/2016. (XII.14.) számú határozatával [↑](#footnote-ref-31)
32. módosította: a Szenátus 88/2016. (XII.14.) számú határozatával [↑](#footnote-ref-32)
33. módosította a Szenátus a 9/2019 (III.13.) számú határozatával [↑](#footnote-ref-33)
34. módosította a Szenátus 194/2017. (VIII.30.) számú határozatával [↑](#footnote-ref-34)
35. módosította: a Szenátus 88/2016. (XII.14.) számú határozatával [↑](#footnote-ref-35)
36. módosította a Szenátus 194/2017. (VIII.30.) számú határozatával [↑](#footnote-ref-36)